19/08/2013 | Administración LocalMunicipal
Oroso
Baixas de oficio no padrón municipal de habitantes

ANUNCIO Baixas de oficio no padrón municipal de habitantes En data 06/08/2013 aprobouse a seguinte resolución da Alcaldía: “RESOLUCIÓN DA ALCALDÍA Logo de ver os expedientes para dar as baixas de oficio no citado padrón das persoas estranxeiras, cidadáns da Unión Europea e dos estados parte no acordo sobre o espazo económico europeo así como aquelas persoas, que sen pertencer a estes países, teñen tarxeta de residencia de réxime comunitario ou aqueles que teñan autorización de residencia permanente (NO ENSCARP) que figuran co erro ou incidencia 141, 142 e 143, resultan acreditados os seguintes feitos: 1.–Cos ficheiros de intercambio de información mensual dos movementos poboacionais entre o Instituto Nacional de Estatística (INE) e este concello, remitiuse as relacións cos erros ou incidencias 141 Comprobación de residencia de cidadán non inscrito no Rexistro Central de Estranxeiros; 142 Comprobación de residencia de cidadán con tarxeta de residencia de fai mais de 5 anos e 143 Comprobación de cidadán con certificado de inscrición no Rexistro Central de Estranxeiros expedido fai mais de 5 anos (NO ENSARCP), dos estranxeiros comunitarios con autorización de residencia permanente.2.–Mediante notificacións intentouse dar coñecemento a estes veciños para realizar a correspondente renovación da inscrición no padrón municipal no eido da proposta de actuacións para a comprobación periódica de residencia establecida polo consello de empadroamento. O que non foi posible ao descoñecerse o domicilio actual das persoas indicadas, ou efectuada a notificación non se tivo resposta polo interesado/a na formalización da súa confirmación de residencia. Tendo en conta o acordo do Consello de Empadroamento do 27/06/2008. Tendo en conta os artigos 15 e 17 da Lei 7/1985, do 2 de abril, reguladora das bases de réxime local. De conformidade coa resolución do 9 de abril de 1997, da Subsecretaría, pola que se dispón a publicación da resolución do 1 de abril da presidenta do Instituto Nacional de Estatística e do director xeral de Cooperación Territorial no seu apartado II e coa lexislación de réxime local, RESOLVO: Primeiro. –Declarar que a inscrición padroal caduca na data que se especifica a continuación, polo que se acorda a baixa no padrón municipal de habitantes deste Concello das persoas que se relacionan seguidamente, sendo a data de caducidade a correspondente á notificación, ou ben a data de publicación da presente resolución no BOP, tal e como establece a Lei 30/1992, do 26 de novembro, de réxime xurídico das administracións públicas e do procedemento administrativo común: Segundo. –Publicar a presente resolución para os efectos de notificar aos afectados da súa baixa no padrón municipal de habitantes. Oroso, 6 de agosto de 2013. O alcalde en funcións O secretario accidental Eduardo Veiras Rey Félix M. Carrasco del Pozo” Contra este acordo que pon fin á vía administrativa, pode vostede interpoñer o recurso potestativo de reposición ante o devandito órgano municipal, de conformidade co disposto no artigo 116.1 da Lei 30/1992, do 26 de novembro, na súa redacción dada pola Lei 4/1999, do 13 de xaneiro (LRXPAC). O prazo para interpoñer o recurso será de un mes, a contar dende a data de notificación do presente acordo, e se interpón este recurso potestativo de reposición, non poderá interpoñe-lo recurso contencioso-administrativo, ata que aquel sexa resolto expresamente ou se produza a súa desestimación por silencio, ó abeiro do disposto no artigo 116.2 da dita Lei. Transcorrido un mes desde a interposición do recurso potestativo de reposición sen que se lle notificara a súa resolución expresa, entenderase desestimado por silencio administrativo e quedará expedita á vía contencioso-administrativa, podendo interpoñe-lo recurso contencioso-administrativo ante o órgano competente da xurisdicción contenciosa-administrativa, no prazo de dous meses, contados a partir do día seguinte á data de notificación da resolución expresa do recurso potestativo de reposición ou no prazo de seis meses, contados a partir do día seguinte daquel en que se produza a súa desestimación presunta. Non obstante poderá interpoñer directamente o recurso contencioso-administrativo ante o órgano competente da xurisdicción contenciosa-administrativa, no prazo de dous meses, contados a partir do día seguinte á data de notificación do presente acordo, todo isto de conformidade co que se preceptúa no artigo 46 da Lei 29/1998, do 13 de xullo, reguladora desa xurisdicción, e nas condicións establecidas no artigo 45 da dita Lei. Advírteselle que tamén poderá utilizar, pola súa conta, calquera outro recurso que estime conveniente, así como exercer, no seu día, as accións que procedan ante a xurisdicción competente. Oroso, 6 de agosto de 2013. O alcalde en funcións Jean Jose Nobel Beneytez